තම නිවසේදී මිය ගිය පියාගේ දේහය මවට බාරදීමට අවමංගල්‍ය කටයුතු සුදානම් කිරීම සදහා වැය වූ මුදල ඉල්ලා සිටි දියණියක් පිළිබව ගිරිබාව ප්‍රදේශයෙන් වාර්තා වනවා.මෙලෙස එම දියණිය තම මවගෙන් රුපියල් හැත්තෑපන්දහසක මුදලක් ඉල්ලා ඇති බව සදහන්.මියගිය පුද්ගලයා බෙන්තර ප්‍රදේශයේ ජීවත්ව ඇති අතර ඔහුගේ දියණිය ගිරිබාව, වරාවැව ප්‍රදේශයේ ජීවත්වන බවයි වාර්තා වන්නේ.අදාල පුද්ගලයා රෝගාතුරව රෝහල් ගතකර ඇති අතර පසුව සිය පියා ප්‍රතිකාර ලබා රෝහලෙන් පිටවීමෙන් අනතුරුව දියණිය ඔහුව තම නිවසට කැඳවාගෙන ගොස් තිබෙනවා.තම දියණියගේ නිවසට ගිය අදාල පුද්ගලයා මාස එක හමාරකින් පමණ පසු එහිදී මියගොස් ඇති බවයි වාර්තා වන්නේ.සිය සැමියා මියගිය බව දැනගත් දියණියගේ මව දේහය තම නිවසට රැගෙන යෑමට පැමිණ ඇති අතර දියණිය දේහය බාර දීමට අකමැත්ත පළකර ඇති බව සදහන්.කෙසේ වෙතත් පසුගිය 22 දා මියගිය අයගේ බිරිඳ සහ ඥාතීන් නැවතත් පැමිණ දේහය ලබා දෙන ලෙස ඉල්ලීමක් කර ඇති අතර එම අවස්ථාවේ දියණිය පවසා ඇත්තේ අවමංගල්‍ය කටයුතු සදහා අවමංගල්‍යධාර සමිතිය විසින් දැරූ රුපියල් 75000ක් වන මුදල නැවතත් ඉල්ලා සිටින බැවින් එම මුදල ලබා දී දේහය රැගෙන  යන ලෙසයි.අදාල සිද්ධිය සමතයකට පත් කිරීමට පොලිසිය මැදිහත් වී ඇති අතර අනතුරුව මියගිය පුද්ගලයාගේ බිරිඳට දේහය භාර දීමට පොලිසිය කටයුතුකර තිබෙනවා.විශ්‍රාමිකයෙකු වූ සිය පියා මිය යන තුරුම නිසි ලෙස නොසලකු අය මිය යාමෙන් අනතුරුව පැමිණීම පිළිබදව උරණ වීම හේතුවෙන් දියණිය මෙවැන්නක් පැවසූ බව පොලිසියේදී අනාවරණය වී තිබෙනවා.